ఆంధ్రప్రదేశ్: ఆత్మకూరు ఎందుకు వార్తల్లోకెక్కింది... ఆ ఊరిలో ఏం జరుగుతోంది? - BBC News తెలుగు
ఆంధ్రప్రదేశ్: ఆత్మకూరు ఎందుకు వార్తల్లోకెక్కింది... ఆ ఊరిలో ఏం జరుగుతోంది?
https://www.bbc.com/telugu/india-49666127
చిత్రం శీర్షిక ఖాళీ చేయడంతో తాళం వేసి ఉన్న ఇల్లు
ఆంధ్రప్రదేశ్ రాజకీయాల్లో ఇప్పుడు గుంటూరు జిల్లాలోని ఆత్మకూరు హాట్ టాపిక్ అయ్యింది. అధికార, ప్రతిపక్షాల మధ్య ఈ గ్రామ రాజకీయాలు దుమారం రేపుతున్నాయి.
గుంటూరు జిల్లా దుర్గి మండల కేంద్రానికి మూడు కిలోమీటర్ల దూరంలో ఉన్న ఆత్మకూరు ఇంతటి రాజకీయ చర్చకు ఎలా కేంద్ర బిందువు అయింది? ఇప్పుడు అక్కడ పరిస్థితి ఎలా ఉందనే విషయాలు తెలుసుకునేందుకు బీబీసీ ఆ గ్రామం వెళ్ళింది.
సుమారు 3 వేల జనాభా ఉన్న గ్రామం ఆత్మకూరు. ఈ గ్రామం నరసరావుపేట, నాగార్జున సాగర్ మార్గంలో ఉంది. మాచర్ల అసెంబ్లీ నియోజకవర్గం పరిధిలో ఉన్న ఆత్మకూరు పూర్తిగా వ్యవసాయ ఆధారిత గ్రామం. ఇక్కడ పత్తి, కంది పంటలు ఎక్కువగా సాగు చేస్తున్నారు. అయితే, అక్షరాస్యత చాలా తక్కువగా ఉంది. 2011 అధికారిక లెక్కల ప్రకారం, ఈ గ్రామంలో అక్షరాస్యత 49 శాతం మాత్రమే.
గత సర్పంచ్ ఎన్నికల తర్వాత మొదలైన వివాదం ఇప్పుడు రాష్ట్ర మంతా దుమారం రేపుతోంది.
చిత్రం శీర్షిక పోలీసు పహారాలో ఆత్మకూరు, గ్రామ ప్రవేశానికి పోలీస్ తనిఖీలు
టీడీపీ చలో ఆత్మకూరు అనడంతో...
టీడీపీ మద్దతుదారులను ఆత్మకూరు గ్రామంలో ఉండనీయకుండా వారిపై రాజకీయ దాడులకు పాల్పడుతున్నారంటూ ఏపీ ప్రతిపక్ష నేత చంద్రబాబు ఆరోపించారు. ఆ గ్రామాన్ని వీడి వివిధ గ్రామాల్లో ఉంటున్న వారి కోసం గుంటూరులో పునరావాస కేంద్రం ఏర్పాటు చేశారు. 'వైసీపీ రాజకీయ వేధింపుల బాధితుల' పేరుతో వాటిని నిర్వహించారు.
రెండు వారాల పాటు ఆ క్యాంపులో ఉన్న వారిని స్వగ్రామానికి తీసుకెళ్తామని ఆ పార్టీ ప్రకటించింది. అందులో భాగంగా 11వ తేదీన 'చలో ఆత్మకూరు' అంటూ టీడీపీ అధినేత పిలుపునిచ్చారు. అందుకు ప్రభుత్వం అనుమతి నిరాకరించింది. ఆత్మకూరులో 144సెక్షన్ విధించింది.
ఆంక్షలను ఉల్లంఘించి, ఆత్మకూరు బయలుదేరుతారని భావించి పలువురు టీడీపీ నేతలను పోలీసులు గృహ నిర్బంధంలో ఉంచారు. చంద్రబాబు సహా ఎవరూ బయటకు రాకుండా అడ్డుకున్నారు. బయటకు వచ్చిన వారిని అరెస్టు చేశారు.
పోటీగా పిలుపునిచ్చిన వైసీపీ
ఆత్మకూరులో ఏం జరుగుతోంది?
ఆత్మకూరులో ఒక్కో సామాజిక వర్గంలో ఒక్కో పార్టీకి పట్టుందని స్థానికుడు వీరాంజనేయులు బీబీసీకి తెలిపారు.
"ఎస్సీ వర్గంలో చాలా కాలంగా టీడీపీకి బలం ఉండేది. కానీ, నాలుగేళ్ళ క్రితం వారి మధ్య తగాదాలు వచ్చాయి. దాంతో, కొందరు కాలనీ నుంచి వచ్చేసి మా వీధిలో ఉండేవారు. ఇప్పుడు అధికార మార్పిడి తర్వాత వీళ్ళు వెళ్లారు. వారు బయటికిపోయారు. అంతా ఒకే కుటుంబం, బంధువులే. అయినప్పటికీ రాజకీయ కారణాలతోనే వారి మధ్య విబేధాలు వచ్చినట్టు కనిపిస్తోంది. అయితే నాలుగేళ్లుగా పెద్దగా వానలు పడక పంటలు లేకపోవడంతో ఇబ్బంది రాలేదు. ఈ ఏడాది వారి భూములు సాగు చేసుకోవడానికి సమస్యలు వస్తాయన్న ఉద్దేశంతో దీన్ని ఇంత పెద్ద వివాదంగా మార్చినట్టు కనిపిస్తోంది" అని ఆయన వివరించారు.
చిత్రం శీర్షిక ఆత్మకూరు చేరుకున్న టీడీపీ మద్దతుదారులు
'నాలుగేళ్లు మమ్మల్ని కష్టపెట్టారు'
2014 ఎన్నికల్లో అందరం కలిసి పనిచేస్తే, అధికారంలోకి వచ్చిన తర్వాత తమను వేధించారని, నాలుగేళ్లు తమను చాలా ఇబ్బంది పెట్టారని వైసీపీ మద్దతుదారుడిగా చెప్పుకుంటున్న పి. ఆదయ్య అన్నారు.
ఆయన బీబీసీతో మాట్లాడుతూ, "ప్రభుత్వం ఇళ్లు ఇస్తే వాళ్ళకే. ఏది వచ్చినా మాకు చేరనివ్వలేదు. మేము ప్రశ్నించాం. మా మీద దాడి చేశారు. ఏం చేయాలో తెలియక కొంపా గోడు వదిలేసి పోయాం. నాలుగేళ్లు కష్టపడ్డాం. అద్దె ఇళ్లలో మూడు, నాలుగు కుటుంబాలు సర్దుకున్నాం. వెళ్లిపోయిన 20 కుటుంబాల వాళ్ళం మళ్ళీ మూడు నెలల క్రితం సొంతూళ్లకు వచ్చాం. పోలీసులకు చెప్పినా పట్టించుకోలేదు. ఇప్పుడు వాళ్ళు పోయారు" అని ఆదయ్య చెప్పారు.
'వేధింపులు తట్టుకోలేకే వెళ్లిపోయాం'
రాష్ట్రంలో అధికార మార్పిడి జరిగిన తరువాత వేధింపులు పెరిగిపోయాయని మూడు నెలల పాటు గ్రామం నుంచి వెళ్లిపోయి వివిధ చోట్ల ఆశ్రయం పొందిన రాబర్ట్ బీబీసీకి తెలిపారు.
"వాళ్ళు 20 కుటుంబాల వాళ్ళు మాపై దాడులకు దిగారు. మా ఇళ్లు ధ్వంసం చేశారు. దాంతో ఊరు వదిలి వెళ్లిపోయాం. నేను పాలెంలో తలదాచుకున్నాను. తలో గ్రామం చొప్పున 5, 6 గ్రామాలకు వెళ్లిపోయారు. అందరినీ చంద్రబాబు పిలిస్తే గుంటూరు వెళ్ళాం. ఆయన మాకు ధైర్యం చెప్పారు. ఇప్పుడు పోలీసులు పిలిస్తే వచ్చాం. మా ఉరిలోనే ఉంటాం" అని రాబర్ట్ అన్నారు.
ఇకపై కలిసి ఉంటాం
ఇకపై వివాదాలకు దూరంగా ఉంటామని ఊరు విడిచి వెళ్లిన వారి గ్రామ పెద్ద యోహాను చెబుతున్నారు.
"పోలీసులు మాకు భరోసా ఇచ్చారు. అందరూ గతంలో మాదిరిగా కలిసి ఉండాలని చెప్పారు. ఇన్నాళ్లుగా జరిగింది పీడకలగా మరిచిపోతాం" అని ఆయన అన్నారు.
వినుకొండ డీఎస్పీ శ్రీహరి బాబు బీబీసీతో మాట్లాడుతూ, "కొందరు ఊరు విడిచి వెళ్ళడానికి గ్రామంలో ఎవరూ ఒత్తిడి చేయలేదు. భయాందోళనల కారణంగా వారు గ్రామం విడిచి వెళ్లారు. ఇప్పుడు గుంటూరు నుంచి స్వగ్రామానికి తీసుకొచ్చాం. ఎలాంటి సమస్య రాకుండా చూస్తాం. అందరూ సఖ్యతగా ఉండేందుకు కృషి చేస్తాం" అని వివరించారు.
andhrapradesh: aatmakuru enduku vaartallokekkindi... aa oorilo yem jarugutondi? - BBC News telugu
andhrapradesh: aatmakuru enduku vaartallokekkindi... aa oorilo yem jarugutondi?
https://www.bbc.com/telugu/india-49666127
chitram sheershika khaalii cheyadamtho taalam vesi unna illu
andhrapradesh rajakeeyaallo ippudu gunturu jillaalooni aatmakuru hat tapic ayyindi. adhikara, pratipakshaala madhya ee grama rajakeeyaalu dumaram reputunnayi.
gunturu jilla durgi mandala kendraaniki moodu kilometerla dooramlo unna aatmakuru intati rajakeeya charchaku ela kendra binduvu ayindi? ippudu akkada paristhiti ela undane vishayaalu telusukunenduku bbc aa graamam vellindi.
sumaru 3 vela janabha unna graamam aatmakuru. ee graamam narasaraopeta, nagarjuna sagar maargamlo undi. macharla assembley niyojakavargam paridhilo unna aatmakuru puurtigaa vyavasaaya aadhaarita graamam. ikkada patti, kandi pantalu ekkuvagaa saagu chestunnaru. ayithe, aksharaasyata chala takkuvagaa undi. 2011 adhikaarika lekkala prakaaram, ee graamamlo aksharaasyata 49 saatam matrame.
gatha sarpanch ennikala tarvaata modalaina vivaadam ippudu rashtra mantaa dumaram reputondi.
chitram sheershika polisu paharalo aatmakuru, grama pravesaaniki polies tanikheelu
tdp chalo aatmakuru anadamtho...
tdp maddatudaarulanu aatmakuru graamamlo undaneeyakundaa vaaripai rajakeeya daadulaku paalpadutunnaarantuu apy pratipaksha netha chandrababu aaropinchaaru. aa graamaanni veedi vividha graamaallo untunna vaari kosam guntoorulo punaravasa kendram erpaatu chesaru. 'vicp rajakeeya vedhimpula baadhitula' paerutho vaatini nirvahinchaaru.
rendu vaaraala paatu aa campulo unna vaarini swagraamaaniki teesukeltaamani aa party prakatinchindi. andulo bhagamga 11va tedeena 'chalo aatmakuru' antuu tdp adhinetha pilupunicchaaru. anduku prabhutvam anumati niraakarinchindi. aatmakuuruloo 144section vidhinchindi.
aankshalanu ullanghinchi, aatmakuru bayaludaerutaarani bhavinchi paluvuru tdp nethalanu poliisulu gruha nirbandhamlo unchaaru. chandrababu sahaa evaruu bayataku rakunda addukunnaru. bayataku vachina vaarini arestu chesaru.
potiigaa pilupunicchina vicp
aatmakuuruloo yem jarugutondi?
aatmakuuruloo okko saamaajika vargamlo okko paarteeki pattundani sthaanikudu veeraanjaneyulu bbcc telipaaru.
"essy vargamlo chala kaalamgaa tdpk balam undedi. cony, naalugella kritam vaari madhya tagaadaalu vachayi. daamto, kondaru kaalanee nunchi vachesi maa veedhilo undevaaru. ippudu adhikara marpidy tarvaata veellu vellaaru. vaaru bayatikipoyaru. antaa oke kutumbam, bandhuvule. ayinappatiki rajakeeya kaaranaalatoonae vaari madhya vibedhaalu vachinattu kanipistondi. ayithe naalugellugaa peddagaa vaanalu padaka pantalu lekapovadamto ibbandi raledu. ee edaadi vaari bhoomulu saagu chesukovadaniki samasyalu vastaayanna uddesamto deenni inta pedda vivaadamgaa maarchinattu kanipistondi" ani aayana vivarinchaaru.
chitram sheershika aatmakuru cherukunna tdp maddatudaarulu
'naalugellu mammalni kashtapettaaru'
2014 ennikallo andaram kalisi panicheste, adhikaaramloki vachina tarvaata tamanu vedhinchaarani, naalugellu tamanu chala ibbandi pettaarani vicp maddatudaarudigaa cheppukuntunna pi. aadayya annaru.
aayana bbctatho maatlaadutuu, "prabhutvam illu iste vaallake. edhi vachina maaku cheranivvaledu. memu prasninchaam. maa meeda daadi chesaru. yem cheyalo teliyaka kompa godu vadilesi poyam. naalugellu kashtapaddam. adde illalo moodu, naalugu kutumbaalu sardukunnam. vellipoyina 20 kutumbala vaallam mallee moodu nelala kritam sontuullaku vacham. polisulaku cheppina pattinchukoledu. ippudu vaallu poyaru" ani aadayya cheppaaru.
'vedhimpulu tattukoleke vellipoyam'
rashtramlo adhikara marpidy jarigina taruvaata vedhimpulu perigipoyayani moodu nelala paatu graamam nunchi vellipoyi vividha chotla aashrayam pondina rabert bbcc telipaaru.
"vaallu 20 kutumbala vaallu maapai daadulaku digaaru. maa illu dhwamsam chesaru. daamto ooru vadili vellipoyam. nenu paalemlo taladaachukunnaanu. talo graamam choppuna 5, 6 graamaalaku vellipoyaaru. andarinee chandrababu piliste gunturu vellaam. aayana maaku dhairyam cheppaaru. ippudu poliisulu piliste vacham. maa urilone untaam" ani rabert annaru.
ikapai kalisi untaam
ikapai vivaadaalaku dooramgaa untaamani ooru vidichi vellina vaari grama pedda yohanu chebutunnaru.
"poliisulu maaku bharosa icharu. andaruu gatamlo maadirigaa kalisi undaalani cheppaaru. innaallugaa jarigindi peedakalagaa marichipotam" ani aayana annaru.
vinukonda dsp srihari baabu bbctatho maatlaadutuu, "kondaru ooru vidichi velladaaniki graamamlo evaruu ottidi cheyaledu. bhayandolanala kaaranamgaa vaaru graamam vidichi vellaaru. ippudu gunturu nunchi swagraamaaniki teesukocham. elanti samasya rakunda chustam. andaruu sakhyatagaa undenduku krushi chestam" ani vivarinchaaru.